Prehľad o vyhodnotení pripomienok k návrhu štatútu Licenčnej komisie pre posudzovanie žiadostí o udeľovanie licencií na obchodovanie s vojenským materiálom, zbraňami, strelivom a výbušninami, ich časťami a súčasťami a na odvolanie členov tejto Licenčnej komisie

	Spôsob pripomienkového konania : bežný/zjednodušený/skrátený postup – dôvod:	skrátený postup – časový problém

	Zoznam oslovených subjektov:	ÚV SR, MZV SR, MO SR, MV SR, CR SR, SIS
	Počet oslovených subjektov:	6
	Zaslali do stanoveného termínu:	6
	Zaslali po termíne:	-
	Vôbec nezaslali:	-
	Subjekty, ktoré nemali pripomienky:	-

	Počet vznesených pripomienok:	9
	Počet akceptovaných :	7
	Počet neakceptovaných, z toho počet zásadných – ktoré subjekty:	2/0 – ÚV SR
	
	Rozporové konanie (s kým, kedy, a akým výsledkom):	ÚV SR, rozpor odstránený stiahnutím pripomienky.
	Počet odstránených pripomienok:	2(ÚV SR)
	Počet neodstránených pripomienok:	-

Pripomien-
kujúci orgán	Por.
čís.	Pripomienka	Stanovisko predkladateľa	
ÚV SR	1.	Návrh na odvolanie predsedu, podpredsedu a členov Licenčnej komisie menovaných uznesením vlády SR č. 228 zo dňa 17.3.1999 sa nemôže odvolávať na štatút, ktorý ešte len má byť schvaľovaný. Vzhľadom na to je potrebné v materiáli konkrétne odôvodniť návrh na odvolanie predsedu, podpredsedu a členov Licenčnej komisie.	Akceptovaná, návrh na odvolanie predsedu, podpredsedu a členov licenčnej komisie je odôvodnený v predkladacej správe.	
	2.	Odporúčanie zrušiť účasť Úradu vlády SR v Licenčnej komisii nebolo s vedúcim úradu vlády SR a ani so zástupcami sekcie obrany a bezpečnosti úradu vlády SR konzultované.	Na rokovaní s vedúcim úradu vlády SR dňa 11.12.2001 bol rozpor odstránený a Úrad vlády SR pripomienku č. 2 a 3 stiahol.	
	3.	V čl. 3 ods. 3 návrhu Štatútu Licenčnej komisie ... požadujem uviesť zástupcu Úradu vlády SR.		
MO SR	4.	Zásadná pripomienka:
Z hľadiska počtu zástupcov jednotlivých rezortov v licenčnej komisii je zastúpenie jednotlivých rezortov nevyvážené. Na základe toho odporúčam doplniť po jednom členovi za Ministerstvo obrany a Ministerstvo zahraničných vecí SR aj z dôvodu možnej zastupiteľnosti.	Akceptovaná, v návrhu štatútu LK je na vyrie-šenie zastupiteľnosti členov LK ustanovený náhradník(náhradníci)	
	5.	Zásadná pripomienka:
Článok 3 – zloženie licenčnej komisie, bod 1, 2, 3 nedefinuje funkciu podpredsedu, ale v neprítom-nosti predsedu licenčnej komisie licenčnú komisiu riadi ním poverený zástupca z členov komisie. V zmysle článku 3 bod 2 je potrebné upraviť článok 5, bod 1.	Akceptovaná, v návrhu štatútu LK je ustanove-ný podpredseda LK.	
	6.	Zásadná pripomienka:
Článok 2, odstavec 5, posledná veta je v rozpore s ustanovením článku 5, odstavec 1 – 2. veta.	Akceptovaná, vyriešené realizáciou pripomienky č. 5.	
MZV SR	7.	Predložený materiál má obsahovať uznesenie ukladajúce Ministerstvu hospodárstva SR predložiť na rokovanie vlády SR novelizáciu zákona č. 179/1998 Z.z.	Akceptované, návrh uznesenia obsahuje požadovanú pripomienku.	
SIS	8.	Čl. 5, ods. 1 (k stanoviskám jednotlivých rezortov): 
“Vo veciach zahraničnopolitických dôvodov je vždy záväzné stanovisko Ministerstva zahraničných vecí Slovenskej republiky a  Slovenskej informačnej služby. 
Vo vzťahu k vnútornej bezpečnosti je vždy záväzné stanovisko Ministerstva vnútra Slovenskej republiky a Slovenskej informačnej služby. 
Stanovisko Ministerstva obrany Slovenskej republiky je vždy záväzné v oblasti dovozu vojenského materiálu vo vzťahu k zabezpečeniu obrany Slovenskej republiky.”	Akceptovaná, zapracované do návrhu štatútu LK.	
	9.	K článku 5, odsek 4: odporúčam doplniť (na koniec vety odseku):
“... a prípadne podaný návrh na trestné stíhanie.”	Akceptovaná, zapracované do návrhu štatútu LK.